PAGAL AIZEKO AZIMOVO ROMANUS
Kai buvau maža, pasakiau motinai,
kad noriu sužinoti apie visas Galaktikos Imperijos planetas…
nuo pat centro iki Žvaigždžių Pašalio.
Kasvakar ji pasakodavo man istorijas.
Keliaudavau šviesmečius…
TERMINUSAS
…mano protas plėtėsi, aprėpdamas vis daugiau pasaulių.
Bet Terminuso taip ir nepasiekiau.
Apėmusi tolimiausius, negyvenamus civilizacijos kampelius…
artėjo pabaiga.
Daugelį metų jos istorija man buvo neaiški.
Kol tapo manąja istorija.
Kol tapo…
vienintele istorija.
- Nedaryk taip. - Atleisk.
- Kur kiti? - Susitiksime su jais prie tvoros.
Truputį vėluojame.
Ateikit.
- Džija! - Labai akmenuota.
Šūdas.
Žnyplius.
- Slėnio pradžioje. - Turim eiti labai tyliai.
Nulinis laukas prasideda ten. Prie tos uolos.
Ji buvo vadinama „Saugykla“.
Kolonistai žinojo tik tiek,
kad ją gaubė laukas, neįleidžiantis žmonių.
Niekas negalėjo į jį įžengti.
Gerai, eisi pirmas?
Maniau, tu - pirma?
Eik pirmas ir padėk savo žymeklį už uolos,
- tada leisiu paliesti savo papą. - Džija.
Liesiu minutę.
Dešimt sekundžių.
Arba 30 sekundžių galėsi žiūrėti į abu.
Prisiek savo mėnuliu.
Keturissyk prisiekiu.
- Jei laimėsi, nieko negausi. - Pamatysiu, kaip jis pridės į kelnes.
Jam nepavyks.
Nagi, Kirai.
Kirai.
Tu sveikas?
- Tavo brolis - žnypliašiknis. - Džija, baik iš jo juoktis.
- Jis apgailėtinas. - Beveik priėjau. Nedaug trūko.
Poli, kur eini?
- Šūdas. Poli! - Poli, grįžk!
- Mes nesitarėm. - Žinau.
Noriu pamatyti šmėklą.
Gerai.
Šūdas.
- Poli? - Jis nejuda.
Poli?
- Turime padėti. - Tai ko čia stovi?
Visi išėjo. Valgyk.
Mačiau šmėklą.
Matei mane.
Valgyk.
Reikėjo apsisukti, kaip padarė tavo draugas Kiras.
Priartėti bandę žmonės buvo sužeisti. Rimtai.
Tavęs nesužeidė.
Paėmei įrašą ir tau nieko nenutiko.
Ar tikrai?
Tavo žymė taip toli, kad jos niekas nematė.
Todėl, kad jos nėra. Kaip ir šmėklos.
Kaip manai, kada šmėkla pasakys mums, kas tai, Sergėtoja?
Vadink mane Salvore.
Manai, kad mes jai išvis rūpim?
Nerūpim.
Ji atstumia ne tik žmones. Viską. Paukščius, vabzdžius.
Niekas nėra praėjęs pro nulinį lauką, niekas ir nepraeis.
Ji mus perspėja, kad nesiartintume. Todėl liaukis bandęs likimą.
Eik. Būk atsargus.
- Ten - žnyplius… - Slėnio pradžioje. Žinau.
Salvorė Hardin. Hoberas Melou. Mulas.
TRANTORAS
Vieną dieną sužinosiu šiuos vardus.
PRIEŠ 35-ERIUS METUS
Didvyriai ir piktadariai, kovojantys dėl žmonijos išgelbėjimo.
Tam, kad suprastume mūsų ateitį,
turime atminti praeitį ir tuos, dėl kurių visa tai nutiko.
Matematiką.
Kankinį.
Žudiką.
Ir visų svarbiausią žaidėją - Harį Seldoną.
Ji netrukus pasirodys.
Viskas pavyks, Reiči.
Viskas miršta.
Tai nereiškia, kad nepavyks.
Ar jums kada nors norisi, kad būtų kitas kelias?
Kasdien, sūnau.
Bet dabar - geriausias laikas.
SINAKSAS
86 960 947.
86 960 957.
86 960 971.
- 86 960 987… - Jau metas.
Gaale? Pasiruošusi?
Taip.
Visą gyvenimą kažko dairiausi ir svajojau būti kažkur kitur.
Dabar suprantu, kaip ilgėsiuos šio vaizdo.
Turiu įsiminti kiekvieną smulkmeną.
Neprivalai.
Galime kreiptis į Pranašų žynius.
Dar ne vėlu viską sustabdyti. Dar ne vėlu tau likti.
Ne.
Čia man nebėra vietos, mama.
Jei liksiu čia, mirsiu.
Bet Trantore būsiu saugi.
Priimta.
Gyvenk aukštai iškėlusi galvą.
Tai ji.
Jie visi manęs nekenčia. Nejauti man neapykantos, tiesa?
Ką tu, Gaale. Visada tave mylėsiu.
Tu - mano didžiausias džiaugsmas.
Keliauk su manimi.
Mes ten pražūtume.
Keliauk.
Myliu tave.
Keliauk, vaike.
Pradedame perkėlimą.
Prašome užimti šuolio vietas ir pasiruošti kelionei.
Kažką sakėte?
Ne. Bet norėjau paklausti, ar pirmą kartą skrendate imperiniu erdvėlaiviu.
Taip. Pirmą. Truputį nerimauju.
Tiesiog uždėkite ranką ant ekrano.
- Jis nuskenuos jūsų duomenis. - Ačiū.
- Džerilas. - Gaalė.
Iš Sinakso?
Išgirdau vos juntamą akcentą.
Centre retai tokį išgirsi,
bet kartais aš keliauju prie pakraščio pasaulių.
Tas, kas ištraukė maldos akmenis, gerai padirbėjo.
Jei nežinotum, kur žiūrėti, randų nepastebėtum.
Atsiprašau, jei peržengiau ribą.
Manęs šuolis nepaveikia,
bet kai kurie po jo jaučia silpnas pagirias.
Aš negeriu.
Mano tėvai augina dumblius, mes gan anksti atsikėlėme.
Šuolio metu miegosite. Tuo pasirūpinta.
Per šuolį negalima įjungti gravitacijos. Nežinau, kodėl.
Gravitacijos generatoriai skleidžia garso bangą,
kuri trukdo šuolio per erdvę reguliatoriui
apskaičiuoti keturių dimensijų taškus, lekiant tarpdimensiniu greičiu.
Kodėl keliaujate į Trantorą?
Dirbsiu su Hariu Seldonu.
Laimėjau matematikos konkursą.
Haris Seldonas. O jūs - iš Sinakso.
Tai buvo didelis konkursas.
Šuolis prasideda - trys, du, vienas.
Kodėl nemiegate?
Gaila, kad šuolį tenka pramiegoti.
Turėtų būti įspūdingas šviesų šou.
Bet, jei nesate Pilotė,
jūsų kūnas ir protas gali iškeliauti į skirtingas puses.
Visąlaik miegojau.
…pasirenkite išlipti.
Oho.
Jei Imperija ką ir sugeba, tai velniškai gerai statyti.
Neįtikėtina.
Sveiki atvykę į Trantorą, Imperijos centrą.
Prašome gerbti taiką ir ja mėgautis.
Jie - kareiviai?
Turbūt jūsų pasaulio nepasiekė žinios
apie kažkokį sambrūzdį galaktikos pakraštyje -
Anakreone ir Tespide.
Imperijos vertintojai pateko į apšaudymą, todėl viskas taip išpūsta.
Rėmėjas ir kontaktinis asmuo?
Dr. Haris Seldonas. Strylingo universitetas.
Tikitės grįžti į gimtąją planetą?
Aš negrįšiu. Nuo šiol mano namai čia.
Rinkitės bet kurią mašiną. Prašome gerbti taiką ir ja mėgautis.
Ačiū.
Dabar, kai truputį geriau jus pažinau,
neaušinsiu burnos ir visko neaiškinsiu.
Tačiau ši dalis - nuostabi.
Prašome eiti prie laisvos mašinos.
Mašina iškart ims judėti elevatoriumi.
Nemiegosiu visą kelią.
Aš irgi.
Nusileidimas nuo Trantoro stoties iki planetos paviršiaus trunka 14 valandų.
Tiksliau tariant, tai - ne paviršius.
Milijardai piliečių pragyvena gyvenimus po išoriniu Trantoro kiautu,
pluša šimte požeminių lygių,
niekad neišvysta saulės ir žvaigždžių.
Tai, kas liko iš gamtos pasaulio, priklauso Imperatoriams.
Aušriui.
Dieniui.
Vakariui.
Genetinei dinastijai.
Kleono I-ojo klonams, sukurtiems skirtingais jo gyvenimo metais.
Pone Orlijau.
Imperijau.
Kiek laiko mums dirbate?
Turiu garbę dirbti 68-erius metus, Imperijau.
Pradėjau valyti Freską būdamas 12-os.
Nuo tada keturis kartus perėjau nuo vieno krašto iki kito.
Dabar jau mintinai žinau kiekvieną spalvos grūdelį.
Sakykit, ar yra spalvų, kurias valyti sunkiau nei kitas?
Slyvinė.
Levandų.
Kroko pigmentas itin agresyvus.
O tamsiai raudona? Irgi agresyvi?
Imperijau?
Mums buvo pranešta,
kad jūsų patalpose rastas Hario Seldono traktatas.
Dovanokite, Imperijau. Kvailai pasielgiau.
Tiesiog aš…
Nugirdom gandus apie jo atsišaukimus ir mums tapo smalsu.
Seldoną vadina „Krankliu“, tiesa?
Girdėjau, kad jis kritiškai atsiliepia apie Imperiumą.
Man malonu pranešti, kad jo žodžiai - bevertės sapalionės,
negana to, siaubingai parašytos.
Nepaisant to, tas žmogus sutelkė pasekėjus.
Žmones, dedančius viltis į kiekvieną Kranklio Seldono ištartą žodį.
Žodžiai gali įpūsti nesutramdomus gaisrus, Orlijau.
Aš - ištikimas, Imperijau. Niekada…
Žinau, kad ne, todėl ir užsiminiau apie tai asmeniškai.
Imperijau…
Apie ką šįryt mokysitės, broli Aušry?
Apie Pakraščių karalystes.
Išmokau seną Anakreono dainą apie medžioklę.
Muzikoje yra daug tiesos.
Berniukas nuleidžia elnei kraują ir apsigobia jos kailiu.
Iš tiesų tai ne medžioklės daina.
Tai nešvanki dainuška apie pirmą berniuko kartą su moterimi.
Prisiminkit ją mintyse. Ir nemaišykit jų.
Broli Dieny, prašau, palikit povą virėjams.
Dėl to savo biografams netapsit nė kiek mažiau įdomus.
Brolis Vakaris įsivaizduoja, kad tą darau intrigos dėlei.
O brolis Dienys mane maitina ne paukštiena, o žodžiais.
Viskas dėl taukų.
Virėjai adata įšvirkščia jų po odele prieš pat kepdami.
- Žinote, kodėl jie naudojasi adata? - Nes taip veiksmingiausia?
Nes bijo, kad jei panaudos peilį,
kaip įprasta nuo senų laikų,
perplėš odelę, ir aš išsiųsiu juos į troškinių gardą 50-čia lygių žemiau.
O tai yra problema. Kodėl?
Nes, bijodami tinkamai atlikti savo darbą,
žmonės neabejotinai atliks jį netinkamai.
- Tai - prastas vadovavimas. - Tai - prastai iškeptas povas.
Ne viskas yra pamoka.
Imperijau.
Demerzele.
Atvyksta delegacijos iš Tespido ir Anakreono.
- Kaip jie atrodė? - Suirzę.
Barbarų karalystės. Vargo daugiau nei naudos.
Tegul Pakraščių Prekybos organizacija pristato numatytus tarifus į rezidenciją.
Gražiai apsirenkit. Tegul kas nors sušukuoja jums plaukus.
Tai ne svarbiausias mūsų šios savaitės užsiėmimas,
bet svarbiausias dalykas, nutikęs jiems per visą jų gyvenimą.
Anakreonas ir Tespidas. Stebėkite kiekvienos delegacijos manieras.
Jie vieni kitų nekenčia.
Jų priešiškumas virtęs legenda. Bet karas - brangus.
Todėl pasišaukėme juos sudrausminti ir susitarti dėl taikos.
Ačiū, kad palydėjote.
Sėkmės naujajame darbe. Tikiuosi, dėl Hario Seldono buvo verta keliauti.
Ačiū.
Simpatiškas.
Reiči. Kur jūs?
- Tai aš. - Ką?
Tai aš, Reičis.
Aš dirbu Hariui. Daktarui Seldonui.
- Bagažo skyrius - ten. - Ne.
Ne. Čia visi mano daiktai.
Gerai.
Tada likusioji planetos dalis - ten.
Tai turėtų būti tobula kopija.
Nors mes po išoriniu kiautu to nežinom.
Pusę 64-ojo lygio užima serveriai, transliuojantys dangų.
Ar Trantore tebėra Pranašų bažnyčia?
Regis, apačioje. 22-ame lygyje.
Norėčiau ją pamatyti.
Kas yra?
Atsiprašau. Aš…
Iki šiol nepažinojau nieko iš Sinakso.
Gailiaširdiškumo ir valdymo simbolis,
Sielų freska,
kurią kasdien dailina vyriausiasis genetinės dinastijos narys.
Freskoje vaizduojamas keturių šimtų metų taikos ir Galaktinės šeimos amžius.
Pastebite aktyvias spalvas? Subtilų pigmentų judėjimą?
Provincijos ambasadoriau Zandemai.
Norite paklausti apie Freską ar ją pakomentuoti?
Mes tik stebimės geranorišku Imperijaus užmoju.
Nes tai tikras stebuklas.
86 963 537.
86 963 549.
86 963 563.
963 567.
86 963 573…
- Meldžiatės? - Ne. Kodėl klausiat?
Jūsų lūpos judėjo.
Taip. Kai jaudinuosi, skaičiuoju pirminius skaičius.
Haris sakė, kad norėsit tai pamatyti.
Gaale, susipažinkite su Hariu.
Daktare Seldonai.
Man didelė garbė, kad pakvietėte mane čia.
Ką pamanėte apie Imperatoriškąją biblioteką?
Ji nuostabi. Tiek daug knygų vienoje vietoje.
Spėju, kad Sinakse gauti knygų buvo nelengva.
Prašau, sėskitės.
Taigi, žinote Kalės Devintąjį klosčių įrodymą?
Taip, be jo nebūčiau išgliaudžiusi Abraksaso.
Niekas kitas nesusiprato jo panaudoti. Per 500 metų.
Kaip manote, kodėl?
Kalė rašo poetiškai.
Labai gražiai, bet sunku įsivaizduoti, kad už to slepiasi kažkas tikslaus.
Todėl rimti mokslininkai jos neskaito.
Kodėl perskaitėte jūs?
Iš pradžių Kalės darbus paėmiau dėl žodžių ritmo.
Matematikos nepastebėjau.
Bet, įsiskaičiusi tarp eilučių,
supratau, kad ji siūlo radikalią teoriją
apie sveikųjų skaičių žiedus ne Archimedo vietiniuose laukuose.
Tikra tiesa.
Tačiau tai verčia susimąstyti,
kaip jums išvis pavyko aptikti Kalės Devintąjį įrodymą,
žinant, kur gyvenote.
Čia ne Sinaksas, Gaale. Čia smalsumas nėra nusikaltimas.
Buvau vieniša.
Beveik niekas ten nemąstė taip, kaip aš.
Tačiau matematika nesirenka pusių. Ji nesmerkia.
Numanau, kad buvote vieniša, toks protas kaip jūsų tokioje vietoje.
Originalusis Kalės įrodymų rankraštis. Parašytas gimtąja Traksiano kalba.
Rytoj mane suims. Jus taip pat.
- Ką? - Tai beveik neabejotina.
Suims? Kodėl?
Tikimybė, jog taip nenutiks, nenulinė. Bet to skaičiaus neverta net aptarinėti.
Ne. Čia turbūt įsivėlė klaida.
Žmonės meluoja, Gaale. Skaičiai - ne.
Esat skaičiusi mano darbus? Psichoistoriją?
- Visi matematikai skaitė jūsų… - Ar pritariate šiai idėjai?
Teoriškai. Bet nesuprantu, kaip tai susiję…
Tai - ne teorija.
Tai žmonijos rasės istorija, išreikšta skaičiais.
Ir priežastis, dėl ko Imperijus mus suims.
Jie nerimauja, kad jūs galite numatyti ateitį.
Jie nerimauja, kad žmonės tiki, jog galiu. Jiems nepatinka mano nuspėta ateitis.
Kokia ji?
Trantoras bus sunaikintas. Imperija žlugs.
Suprantate, tokių dalykų žmonėms pasakoti nesinori.
Tiesiog man tą sako matematika.
Kodėl leidote man sukarti tokį kelią vien tam, kad mane suimtų?
Geras klausimas. Tai jūs man pasakykit.
Nes aš išsprendžiau Abraksasą.
Jie mano, kad esu vienintelė, galinti įrodyti, jog jūs klystate.
Ir galėtumėt, jei klysčiau. Bet aš neklystu.
Ar visa tai žinojote, kai aprodėte man planetą?
Ant kortos pastatyta daugiau, nei galite įsivaizduoti, Gaale.
Vykdama čia rizikavau gyvybe.
Ir norite, kad vėl ja rizikuočiau tam, kad patvirtinčiau jūsų skaičiavimus?
Tai ne visai tikslu, ar ne, Gaale?
Jūsų per plauką nesuėmė prieš išvykstant iš Sinakso.
Žinote, kad matematika nėra vien skaičiai.
Netinkamose rankose ji virsta ginklu.
Tinkamose - išgelbėjimu.
Eikite.
Numikite.
Jie turėtų užtrukti didžiąją nakties dalį, kol suras jūsų viešbutį.
Netrukus pasikalbėsime.
Žinau, kad atvykote čia ne dėl šito…
bet to turės užtekti.
- Aš negaliu jo pasilikti. - Aišku, kad galite.
Šis pastatas vieną dieną sudegs. Vagystė prilygsta malonei.
Perskaičiau visus jo darbus, psichoistoriją.
Tik neįsivaizdavau, kad jis ją panaudos šitaip.
Imperija jūsų nenuskriaus. Jiems jūsų reikia.
Jūs to nežinote. Jis taip pat.
- Gaale… - Ne.
Jūs to nematėte.
Kai planeta nori tavo mirties, miršti.
Ambasadorius Zandemas, Anakreono planeta, Pakraščiai.
Imperijau.
Išdrožtas iš seniausio Talino girios medžio.
Iš to paties medžio buvo išdrožtas
geriausio Anakreono lankininko Larkino Kaino lankas.
Ačiū, Ambasadoriau.
Ar jums patiko Sielų freska?
Taip, Imperijau. Nesu matęs nieko panašaus.
Gerbiama Diplomatė Šei Un Šei iš Tespido planetos Pakraščiuose.
Imperijau.
Tespidiečių Apsiplovimo knyga.
Apdaila neseniai nukaldinta imperiškosios taikos garbei.
Ačiū, gerbiamoji Diplomate.
Ir dėkoju abiem delegacijoms už tai, kad atkeliavo į Trantorą.
Aišku, pasirinkimo neturėjote.
Devynis amžius Antoro juostos sutartis tenkino jūsų planetų poreikius.
Praėjusiais metais Tespidas nustatė paklydusį asteroidą,
jų manymu, atklydusį iš sutartimi valdomos teritorijos.
Nepaskelbėme oficialios pozicijos.
Tik paėmėm savo 10 procentų.
Anakreono manymu, Tespidas laužo sutartį.
Imperija mano, kad buvo pralietas imperinis kraujas
ant šaltos uolos už 50 000 šviesmečių nuo namų.
Dėl šių trijų nuomonių nukariauta tūkstantis karų.
Ateinančiomis dienomis paaiškės, ar kils dar vienas.
Gerbkite taiką ir mėgaukitės ja.
Broli Aušry, ką apie tai manote?
Tespidiečiai nori jums priminti,
kokie svarbūs Antoro juostos asteroidai jų religijai.
Bet pažiūrėkite. Į metalinę apdailą.
Sigilės ornamentas pagamintas iš gryno paladžio.
Tai metalas iš priklydusio asteroido. Kaip manai, kokią sigilės dalį jis sudaro?
- Gal penktadalį? - Labiau jau ketvirtadalį.
Šiuo metu tespidiečiai 10 % iškastos rūdos atiduoda mums.
Taip jie duoda suprasti,
kad pakels tą dalį net iki 25 %, jei stosime jų pusėn.
Čia metalo išvis nėra. Net strėlių antgaliuose.
Teisingai. Kodėl?
Anakreoniečiams reikia paladžio.
Jie jo neturi.
Tai tarsi medžioklės daina. Ji visai ne apie medžioklę.
Menas - paprasčiausiai pasaldinta politikų kalba.
Pakraščių papročiai gali pasirodyti ypatingi.
Bet dėmesys smulkmenoms padeda mums išsaugoti taiką.
O jei žmonės nepaklūsta, užvožiame jiems didele lazda.
Ačiū.
Seldonas ir mergina.
Apie lazdą per daug negalvokite.
Pranašų bažnyčia. Turime laiko?
Taip.
Ji gali sėsti. Jis stovės.
Bet jis privalės nusiginkluoti.
Aš pasikalbėsiu su eretike.
Pabudę…
Ištariame žodžius.
Tie žodžiai paverčia mus matomais.
Ar žinote, kas aš?
Žinau, kad ji nusiplėšė Miegančiojo žodžius nuo veido,
ir Dievas jos nebemato.
Bet ar žinote, kas aš?
Ji išgliaudė vieną iš senovinių gyvenimo mįslių
ir išsprendusi ją nupigino gyvybę.
Be abejo, žinau.
Sinakse ji bemaž tokia pat garsi, kaip ir jos naujasis dievas Seldonas.
- Jis - ne dievas. - Ne, ne dievas.
Jis mirs kaip miršta visi žmonės, tokie kaip jis, nematomas Dievui.
Jo sekėjai taip pat. Ir ji.
Gaale Dornik. Pasakysiu tik kartą,
nes esu aukščiausio rango ir vienintelis šio apleisto pasaulio Pranašas.
Jei patekote į bėdą, galiu padėti.
Ar to norite?
Norite, kad pasilikčiau?
Ar tai sutrukdys jiems mane suimti?
Ne.
Aš nepražūsiu.
- Iki pasimatymo. - Tikrai pasimatysim?
Žinoma.
Kai kurie nori paskutinį kartą pasimelsti.
Pasimeldėte?
Ne.
Kokia ji tau pasirodė?
Jie jos dar nepalaužė.
Dar ne.
Ką jūs apie ją manote?
Ji savo jėgomis išsprendė Abraksasą. Tuo esu tikras.
O dėl to kito reikalo, ką gi, pamatysime.
Mano vardas - Lorsė Avakim.
Mane atsiuntė Haris.
Kur jis?
Suimtas. Kaip ir nuspėjo.
Jūs abu kaltinami išdavyste
ir sąmokslu destabilizuoti Imperiumą.
Košmaras.
Haris nori, kad žinotumėt, jog jis apgailestauja jus įvėlęs.
Tai ne jo kaltė.
Ar ne?
Dabar galime laisvai kalbėti.
Kai Imperiumas sužinojo apie Hario išvadas,
jie net nesistengė nuslėpti bandymų sužlugdyti jo projektą.
Haris mane pasikvietė kaip jauką? Nes galiu įrodyti, kad jis klysta?
Jis neklysta, panele Dornik.
O dėl jauko - taip.
Gerai jaučiatės?
Ant kabliuko kabėti skauda, bet stengiuosi per daug nespurdėti.
Visi stokitės.
Kleono XII tribunolas sušauktas.
Jūsų Aukštenybe, kaltinamieji dr. Haris Seldonas ir Gaalė Dornik
kaltinami tokiais sunkiais nusikaltimais, kad šie kelia grėsmę ne tik Trantoro,
bet visos galaktikos egzistavimui.
Įrodysiu, kad dr. Seldonas ir jo sekėjai
dalyvavo sąmoksle, nukreiptame prieš pasitikėjimą mūsų imperija.
Dr. Seldonai. Prašau stotis.
Jūs kilęs iš Helikono pasaulio, ar ne?
Taip.
Gal galite pasakyti, kokios dabartinės jūsų pareigos Trantore?
Esu tikimybių teorijos profesorius Strylingo universitete.
Konkrečiai, psichoistorijos srities.
Prašau, apibrėžkite ją mums.
Psichoistorija - tai prognozavimo modelis,
sukurtas numatyti itin didelių populiacijų elgesį.
Paprastais žodžiais tariant, teigiate, kad galite nuspėti ateitį?
Nežinau, ką valgysite vakarienei,
jei to manęs klausiate.
Žinote, ko klausiu.
Galaktikos Imperiją sudaro apie aštuoni trilijonai individų.
Anot jūsų, tokios masės užtenka, kad galėtumėte prognozuoti?
Užtenka.
Ar turite prognozę šiam konkrečiam atvejui?
Turiu.
Papasakokite ir mums.
Trantoras ir Galaktikos Imperija po penkių amžių bus sugriauti.
Tylos, broliai.
Kol kas neginčysime jūsų teiginio, bet ar galite įrodyti, kad tai - tiesa?
Tik kitam matematikui, išmanančiam ordinalinę analizę.
Kaip patogu.
Jūsų tiesos skirtos tokiam siauram ratui, kad daugumai piliečių jos neįkandamos.
Jos - ne mano tiesos. Jos priklauso mokslui.
Imperiumui 12 000 metų, daktare.
Ar tikrai patikėsime, kad po 500 metų jis galėtų žlugti?
- Gal greičiau. - Greičiau?
Supuvęs kamienas atrodo stiprus, kol audra neperlaužia jo pusiau.
Pagalvokite apie nesenus įvykius Pakraščiuose.
Susirinkome ne tam, kad galvotume apie…
Bet jūs privalote!
Imperija žlugs.
Tvarka išnyks.
Tarpžvaigždiniai karai tęsis be galo.
Dešimt tūkstančių pasaulių bus paleisti radioaktyviais pelenais.
Mes niekaip negalime užkirsti tam kelio.
Tas… barbariškumo periodas.
Kiek, anot jūsų, jis tęsis?
Trisdešimt tūkstančių metų, Advokate.
Tvirtinu teismui, kad dr. Seldono „prognozės“
iš tiesų skirtos pakirsti visuomenės pasitikėjimą.
Aš - ne revoliucionierius.
Tai kas tada jūs?
Jūs jau pasakėte, kad ateities nepakeisim.
Tai koks konkrečiai jūsų projekto tikslas?
Stengiuosi sušvelninti žlugimą.
Jų išvengti neįmanoma,
šių atplūstančių įvykių gausos.
Tačiau galime sutrumpinti po to seksiančius tamsiuosius amžius.
Kiek?
Jei palaikysime jūsų planą, kiek?
Tamsoje pragyvensime tūkstantį metų, Advokate.
Ir jei tik tiek, turėtume padėkoti už tai dievams.
Iš tikrųjų mano vardas ne Džerilas.
Bet galite ir toliau mane taip vadinti.
Mes jau kurį laiką jus stebėjome.
Tiesą sakant, nuo tada, kai išgliaudėte Abraksaso spėjimą.
Atnešiau jums dovaną.
Jis jį vadina Pagrindiniu Spinduliuotuvu. Gražus, tiesa?
Anot jo, čia sudėtos visos jo prognozės dėl Imperijos,
išreikštos matematine lygtimi.
Ar jis jums leido patikrinti tą lygtį?
Ne.
Argi jums tai neatrodo keista?
Jis sukuria tokią neaiškią teoriją, kad niekas galaktikoje jos nesupranta,
o kai suranda tą, kuri gali suprasti,
neleidžia jai žvilgtelėti į užkulisius.
Kodėl?
Nes istorijoje pilna šarlatanų ir apsišaukėlių mesijų.
O jei jis sako tiesą? O jei psichoistorija iš tiesų veikia?
Jei jo lygtys netikslios,
jūsų moralinė pareiga - apie tai pranešti.
O jei jos slepia tiesą?
Paneikite jas ir keliaukite namo.
Pažadu jums, Imperijus ras būdą, kaip išreikšti savo dėkingumą.
Supaprastinsiu jums skaičiavimą, Gaale.
Jei Harį apšauksite melagiu, jis mirs.
Jei ne, mirsite jūs.
Tai mes visi tada turėtume sukišti galvas į smėlį?
Jei jo lygtys teisingos,
tada Imperija spręs problemą, kaip visada jas spręsdavome,
nebaugindama trilijonų žmonių.
O aš turėčiau pasitikėti jumis, šnipu?
Turėtumėte pasitikėti protais, sukūrusiais Trantorą,
šuolio per erdvę reguliatorius ir pastačiusius Žvaigždžių tiltą.
Ten, iš kur aš kilusi, juos vadina mokslininkais, ne politikais.
Žinau, iš kur jūs kilusi, Gaale.
Juos vadino eretikais ir skandino.
Taip pat žinau, kas nutiko erdvėlaivyje.
Per šuolį…
jūs nemiegojote.
Buvote sąmoninga.
- Kodėl man pamelavote? - Nežinau.
Mane tai gąsdina.
Kas?
Tai, kad esu kitokia.
Mes visi skirtingi, panele Dornik.
Mano sesuo pradėjo kalbėti tik sulaukusi septynerių.
O ir tada - tik daiktavardžiais.
Tačiau jūs - visai kitokia.
Jei nežinote, kodėl, raginu išsiaiškinti
anksčiau, nei išsiaiškins kas nors kitas ir panaudos tai prieš jus.
Teigiate, kad jūsų planas gali sumažinti artėjančią tamsą.
Kaip?
Sklando gandai, kad protėviai sukūrė pasaulio išminties saugyklą.
Pasak mito, ji sudegė.
Siūlau mažiau centralizuotą sprendimą.
Galaktikos Enciklopediją.
Po griūties, kai civilizacija pakils iš pelenų,
ateinančios kartos turės, nuo ko atsispirti,
turės pamatus.
Jiems nereikės iš naujo išradinėti rato. Žinios jau egzistuos.
Mes išsaugosime ne tik žinias,
bet ir žmonijos istoriją.
Mūsų istoriją.
Trantoras jau turi Imperatoriškąją biblioteką.
Ar ilgam?
O šie žodžiai veda prie reikalo esmės.
Sakėte galįs įrodyti savo teoremą žmogui, suprantančiam ordinalinę analizę.
Gaale Dornik, prašome atsistoti.
Prašyčiau prieiti prie pakylos.
Jūs iš Sinakso, tiesa? Turėtume tai pasakyti.
Tiesa.
Išsiėmėte maldos akmenis.
Atrodote beveik kaip viena iš mūsų.
Kiek žinau, jūsų pasaulyje pašalinti maldos akmenis
reiškia nutraukti ryšį su Pranašų bažnyčia.
Ar tai tiesa?
Tokia bažnyčios doktrina, taip.
Sakykite, ar ten vis dar žudo mokslininkus ir matematikus?
Jei kalbate apie Naikinimą, tada…
Bažnyčia naudoja terminą „Valymas“, Jūsų Aukštenybės.
Kada, pasak bažnyčios doktrinos,
liautasi matematikos studijas laikyti erezija?
Niekada nesiliauta.
O jūs vis tik perpratote Abraksaso spėjimą.
Taip.
Pasaulyje, kuriame universitetai buvo sudeginti.
Turbūt ten buvote vieniša.
Įsivaizduoju, kaip pasijutote, kai jus pripažino dr. Haris Seldonas.
Kai davė darbą. Įvertino.
Ką norite sužinoti?
Noriu žinoti, ar įmanoma…
kad Hario Seldono atžvilgiu būsite objektyvi.
Nežinau. Gal ir negalėsiu.
Gal todėl jis mane čia atsivežė.
Vakar vakare jums buvo suteikta galimybė
įvertinti dr. Seldono teiginių tikslumą.
Ar padarėte išvadą?
Taip.
Ir?
Dr. Seldono apskaičiavimai…
teisingi.
Imperija miršta.
Nužudykite juos.
Užbaikite tai.
Hari, dangus.
Kažkas negerai su Žvaigždžių tiltu.
Prašome gerbti taiką ir mėgautis ja.
Kada ketinate grįžti į gimtąją planetą?
Po trijų dienų.
- Prašome gerbti taiką ir mėgautis ja. - Ačiū.
Mašina netrukus pradės leistis elevatoriumi.
Galite pajusti trūktelėjimą.
Prašome prisisegti prieš prasidedant nusileidimui.
Grandinė apsivijo planetą kaip geležinė apykaklė.
Ji perskrodė 50 lygių.
- Imperatoriau… - Užsičiaupk!
Gavome pranešimų apie Anakreono ir Tespido karo šūksnius prieš sprogimą.
Apie sukilimo dainas.
Mes su tuo nesusiję, prisie…
Savaime suprantama, grąžinsime jūsų dovanas.
86 963 777.
86 963 791.
Ką čia veikiate?
Kreipiausi į komisiją su prašymu.
Sakoma, kad žuvo šimtas milijonų.
Pakraščiai galbūt sukilo.
Išpuolis viską pakeitė.
Haris sakė, kad yra nenulinė tikimybė, jog mirsite,
tai vis tiek yra skaičius.
Jie nužudys Harį, Gaale.
- Neprivalote mirti kartu su juo. - Jau pasakiau, kad jis nesuklydo.
Pasakykit, kad patikrinot dar kartą. Pasakykit, kad klydote.
Praradote tikėjimą.
Apgailestauju.
Jai to nereikia.
Stokitės.
Man kalbėti pirmam ar kalbėsite jūs?
Prašom, daktare Seldonai.
Kalbėkite.
Atsakingais laikote mus.
Kaip galėčiau nelaikyti?
Mano mokslas numato visuomenės veiksmus. Kryptis. Ne individualius išpuolius.
Bet šis įvykis manęs nenustebino.
Kodėl?
Per daug apžiojote.
Todėl Pakraščių karalystės smogė pirmos.
Kas galėtų jas kaltinti?
Pajutę silpną vietą, netrukus pradės spausti ir kiti žaidėjai.
Neabejotinai viena iš pagrindinių galaktikos religijų juos pakurstys.
O gal Trantore įvyks vietinis maištas.
Žvaigždžių tiltas. Kas jį sunaikino?
Nežinau.
Tada sakykite, kodėl neturėčiau nužudyti jūsų ir jūsų sekėjų dabar pat.
Mano sekėjai niekuo dėti!
Jei juos nužudysite, po metų būsite miręs.
Prabilo vunderkindė.
Tai kalbėkite.
Jūsų agentas Džerilas paprašė manęs patikrinti dr. Seldono darbą.
Aš truputį praplėčiau lygtį.
Jei jį nužudysite, žlugimas pagreitės.
Šis faktas labai parankus jūsų pusei.
Tik jis gali sutrumpinti tamsą.
Nužudę jį, nužudysite viltį.
Jei nužudysite viltį…
būsite nužudytas pats.
Kokia tikimybė?
Vieninteliai du žmonės, galintys išgelbėti galaktiką, yra šioje salėje.
Ir vienas iš jų klysta.
Sutinku.
Jei žlugimą galima pagreitinti, argi jo negalima ir sulėtinti?
Taip. Keliais amžiais.
Sakykite tiesiai.
Nustokite klonuoti imperatorių.
Imperatoriaus klonavimas sustabdė karus.
Imperatoriaus klonavimas atnešė taiką.
Mūsų genetinė dinastija viešpatavo beveik keturis amžius.
Neabejotinai suprantate jaunesnio proto, apdovanoto jūsų intelektu, vertę.
Aš vertinu skirtumą,
naujumą.
Jūs nepasiūlote nieko naujo.
Tik šviežesnę vynuogę…
nuo to paties vynmedžio,
keliausiančią į tą patį seną butelį.
Savęs neišgelbėsite…
bet galite išgelbėti savo paveldą.
Jūsų ar mano, daktare Seldonai?
Kiek laiko užtrukote, kol…
įjungėte Pagrindinį Spinduliuotuvą?
Pavyko iš antro karto.
Žinojote, kad jį man pasiūlys.
Hari, kai į jį pažiūrėjau, aš…
Iš tiesų maniau, kad jie pasistengs, jog kova atrodytų apylygė.
Bet jie nepasivargino, tiesa?
O mes?
Vis dar skauda, kur įsmigo kabliukas?
Zailas pakartojo jūsų frazę. „Buvau vieniša“.
Jie klausėsi.
O jūs žinojote, kad jie klausosi.
- Jie ir dabar klausosi. - Gerai.
Ką norite, kad jie išgirstų?
Jaukas buvo Abraksasas. Ne jūs.
Aš tik padariau ėjimą anksčiau už juos.
Čia turite daugiau galios, Gaale, nei numanote.
Imperatorius nusprendė, kad jūsų mirtys - ne optimali išeitis
Imperijos labui.
Jums bus leista tobulinti psichoistorijos tyrinėjimus,
statyti savo Fondą.
Bet ne Trantore.
Terminuse.
Negyvenama planeta Periferijoje,
šalia galaktikos Pakraščių.
Anakreonas ir Tespidas - taip pat Periferijoje.
Taip, barbarų karalystės bus jūsų kaimynės.
Keliausite lėtu erdvėlaiviu.
Imperija draudžia jums naudotis šuolio per erdvę reguliatoriumi.
Jūs mus ištremiate.
Terminuse jūs nekelsite Trantorui rūpesčių,
niekas netrikdys Imperatoriaus taikos.
Galaktika žinos, kad kovojate prieš žlugimą.
Jei paaiškės, kad psichoistorija - apgaulė,
Fondui bus leista nunykti ir pradingti.
Jei ji bus sėkminga,
jūs ją paremsite ir pasitelksite režimui sustiprinti.
Terminusas. Nesu apie jį net girdėjusi.
Tam nebuvo jokios priežasties. Jis už 50 000 šviesmečių.
Be šuolio per erdvę reguliatoriaus kelionė truks…
- 878 dienas. - Apytiksliai.
Nepražūsime.
Be abejo, kils sunkumų.
Terminusas skrieja aplink raudonąją nykštukę.
Sezonai ten ekstremalūs. Metalo ir mineralų ištekliai skurdūs.
Puikiai jį žinote.
Tremtis buvo įtraukta į planą.
Terminusas visada buvo optimali vieta.
Periferijoje.
Imperijos parama be imperinio stebėjimo. Tobula.
Kas dar žinojo?
Tik Reičis.
Tai, ką pasakėte Imperatoriui…
Ar labai įsigilinote į mano skaičiavimus?
Ką iš tiesų pamatėte?
- Negalėjau iki galo suprasti. - Todėl pamelavote?
Iškėliau hipotezę.
Sinakse niekas nenorėjo girdėti, kad jūrų lygis kyla.
Maniau, jei pavyks priversti žmones klausyti, galėsiu juos išgelbėti.
Pokyčiai baugina, ypač tuos, kurie yra valdžioje.
Jutau Imperijaus baimę.
Pažvelgusi į Pagrindinį Spinduliuotuvą, mačiau tamsą.
Iš pradžių man užgniaužė žadą. Nepakeliamas vaizdas.
Bet paskui pažvelgiau giliau
ir visa ko pabaigoje pamačiau mažytį šviesos spindulėlį.
Ir supratau, kad jie bijo ne griūties.
Bijo tikimybės, kad jūsų planas gali pavykti.
Statymui reikia daugiau galios nei griovimui.
O aš noriu statyti, Hari.
Gausite savo progą.
Tai ne pirmoji Fondo krizė ir ne paskutinė.
Nuojauta man kužda, kad jau žinote, kokia bus kita krizė.
Imperatoriaus taika bus išsaugota.
Iš Sinakso į Trantorą. Dabar į Terminusą.
Atkeliavote čia, tikėdamasi išgelbėti savo pasaulį.
Prašau jūsų svajoti drąsiau.
Kodėl pasitenkinti vienu pasauliu? Kodėl neišgelbėjus galaktikos?
Išties, kodėl.
TERMINUSAS
PO 35-ERIŲ METŲ
Haris pasiruošė viskam,
tam, ką tik jis vienas regėjo virš horizonto.
FONDAS
Psichoistorija galėjo prognozuoti bendruomenių elgesį
stulbinančiu tikslumu.
Bet, kalbant apie individus, padėtis tapdavo keblesnė.
Niekas negalėjo priartėti prie Saugyklos. Tik išskirtinis asmuo - Salvorė Hardin.
Man visada buvo smalsu…
kai Haris rengė savo planą,
ar suprato, kad galaktikos lemtis priklausys nuo to, ką ji ras viduje?
Manau, kad taip.
Ir manau, kad to jis bijojo labiausiai.
LINDOS ANOS LEVITAN ATMINIMUI
Išvertė Sandra Siaurodinė